**Likumprojekta „Grozījums Reģionālās attīstības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likumprojekts „Grozījums Reģionālās attīstības likumā” (turpmāk – Likumprojekts) sagatavots pamatojoties uz Ministru kabineta 2015.gada 4.augusta sēdes protokollēmuma (Nr.37, 42.§) „Informatīvais ziņojums “Par plānošanas reģionu darbības pilnveidošanu”” 4.punktu, kur Vides aizsardzības un reģionālās attīstības ministrijai (turpmāk – ministrija) uzdots līdz 2015.gada 31.decembrim sagatavot un iesniegt Ministru kabinetā grozījumu Reģionālās attīstības likumā, papildinot likuma 16.1 panta pirmo daļu ar 11.punktu šādā redakcijā: “veicina uzņēmējdarbību plānošanas reģiona teritorijā”. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Plānošanas reģioni (turpmāk – PR) saskaņā ar Reģionālās politikas pamatnostādnēs 2013.-2019.gadam paredzēto uzdevumu un pasākumu plānu[[1]](#footnote-1) ir noteikti kā iesaistītās institūcijas vairāku rīcības virzienu uzdevumu izpildē[[2]](#footnote-2). Kā svarīgākā PR loma noteikta šo pamatnostādņu 2.1. rīcības virzienā - paaugstināt pašvaldību un PR lomu uzņēmējdarbības veicināšanā un uzlabot uzņēmējdarbības vidi. Ņemot vērā Reģionālās politikas pamatnostādnēs noteiktos uzstādījumus attiecībā uz PR lomas stiprināšanu uzņēmējdarbības veicināšanā un investīciju piesaistē reģionā, kā arī balstoties uz veiksmīgajiem Latgales uzņēmējdarbības centra (turpmāk – LUC) pilotprojekta rezultātiem, arī pārējos PR 2015.gada 2.ceturksnī tika izveidoti uzņēmējdarbības centri, kuriem ir koordinējošā loma reģionālajā līmenī starp valsts, pašvaldību un nevalstiskā sektora uzņēmējdarbību atbalstošajām institūcijām un uzņēmējdarbību atbalstošā joma.Uzņēmējdarbības atbalsta pasākumu ietvaros PR ir uzsākuši un turpinās īstenot tādas aktivitātes - kā ārvalstu ekspertu vizīšu organizēšana, semināru un diskusiju organizēšana iesaistītajām pusēm, uzņēmējus pārstāvošo NVO vizītes uz kaimiņvalstīm savas produkcijas popularizēšanai, piedalīšanās investīciju forumos, investīciju kataloga izveidošana, uz investoriem orientētas interneta mājas lapas izveide, mārketinga pasākumu organizēšana, vietējo zīmolu izveide, mazā un vidējā biznesa ideju meklēšana un atbalsts tām (ieskaitot konsultācijas uzņēmējdarbības uzsākšanā). Latgales PR pilotprojekta ietvaros veiksmīgi veic šīs aktivitātes, kuras plānots īstenot arī pārējos PR, kuri šobrīd esošā budžeta ietvaros pamatā strādā pie uzņēmēju konsultēšanas, semināru un pieredzes apmaiņas braucienu organizēšanas. Norvēģijas finanšu instrumenta 2009.-2014.gada perioda programmas “Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālajām iestādēm” projekta “Reģionālās politikas aktivitāšu īstenošana Latvijā un reģionālās attīstības pasākumu izstrāde” ietvaros ar PR iesaisti tiek īstenotas sekojošas aktivitātes:1. Reģionālās uzņēmējdarbības un inovācijas sistēmas attīstība – semināri un diskusijas par uzņēmējdarbības inovāciju veicināšanu Latgales PR, pašvaldību un uzņēmēju pārstāvošo nevalstisko organizāciju vizītes uz kaimiņvalstīm, Latgales PR un pašvaldību dalība investīciju forumos, investīciju kataloga un jaunas tīmekļa vietnes ([www.invest.latgales.lv](http://www.invest.latgales.lv)) izstrāde Latgales reģionam, Latgales reģiona pārstāvniecības izveide Rīgā, Latgales PR pieredzes apmaiņa ar Norvēģijas iestādēm, Latgales dienu organizēšana Rīgā u.tml. Katrā reģionā 2015.gadā tika organizēti reģionālie konkursi inovatīvām biznesa idejām, ar mērķi sniegt inovatīvu biznesa ideju autoriem nepieciešamās zināšanas, attīstīt prasmes un motivēt tos pilnveidot idejas līdz pilnvērtīgiem biznesa plāniem, kuri tiktu īstenoti dzīvotspējīgos uzņēmumos Latvijā. Lai nodrošinātu nacionālajā līmenī sasniegtā atbalsta papildinātību un nepārklāšanos, konkursi tika rīkoti sadarbojoties ar Ekonomikas ministriju;
2. Vietējo pašvaldību lomas palielināšana uzņēmējdarbības veicināšanai – pieredzes apmaiņa ar Norvēģijas iestādēm, apmācību programmas “Zināšanu eņģeļi” īstenošana – apmācību semināri pašvaldību, PR, nevalstisko organizāciju darbiniekiem, pašvaldību investīciju piesaistes mārketinga materiālu izstrāde, pašvaldību investīciju piesaistes materiālu izstrāde, pašvaldību dalība starptautiskās izstādēs;
3. Atbalsta pasākumu izstrāde attāliem un mazattīstītiem reģioniem kvalificēta darbaspēka un uzņēmēju piesaistei – pieredzes apmaiņa ar Norvēģijas iestādēm, pētījuma izstrāde par Norvēģijas labo praksi un diskusiju organizēšana starp Norvēģijas un Latvijas iestādēm.

Ņemot vērā aktivitāšu saturu un to mērķa auditoriju, visi PR ir iepriekšminētā projekta partneri.Uzņēmējdarbības attīstības veicināšanai visos PR, balstoties uz LUC pozitīvo piemēru, nepieciešams koordinēts institucionāls atbalsts, t.sk. inovatīvas uzņēmējdarbības attīstības, kā arī investoru piesaistes sekmēšanai. Šobrīd PR teritorijā darbojas dažādas publiskā un nevalstiskā sektora institūcijas, kas sniedz atbalstu noteiktām uzņēmēju grupām un/vai tikai par atsevišķiem atbalsta pasākumiem. Tā, piemēram, akciju sabiedrība „Attīstības finanšu institūcija” (turpmāk - AFI), kas kā vienotā attīstības finanšu institūcija[[3]](#footnote-3) darbojas kopš 2015.gada 1.marta, nodrošina uzņēmējiem konsultācijas un valsts atbalsta programmas saistībā ar kreditēšanu. Latvijas Investīciju un attīstības aģentūras (turpmāk – LIAA), atbilstoši 2012.gada 11.decembra Ministru kabineta noteikumiem Nr.857 “Latvijas Investīciju un attīstības aģentūras nolikums” uzdevums cita starpā ir īstenot pasākumus, kas paredz veicināt uzņēmējdarbības uzsākšanu un attīstību visā Latvijā. LIAA kopš tā izveidošanas brīža ir darbojusies kā vienotais kontaktpunkts ikvienam vietējam vai ārvalstu uzņēmējam vai topošajam uzņēmējam, kas vēlas veikt darbību Latvijā, nodrošinot uzņēmējdarbībai nepieciešamo vidi, konsultatīvos pakalpojumus un finansējuma pieejamību. Latvijas reģionālo pārklājumu LIAA līdz šim ir nodrošinājusi ar biznesa inkubatoru palīdzību. Turpmāk minētais pakalpojums tiks nodrošināts ar LIAA filiāļu starpniecību (t.i., biznesa inkubācijas modelis ES fondu 2014.-2020.plānošanas periodā). Kā papildus instrumentu uzņēmējdarbības veicināšanai reģionālā pārklājuma veidošanai Ekonomikas ministrija saredz LIAA sadarbību ar PR uzņēmējdarbības centriem.Tāpat Latvijas Lauku konsultāciju centrs (turpmāk – LLKC), Latvijas Tirdzniecības un rūpniecības kamera un Latvijas Darba devēju konfederācija (turpmāk - LDDK) konsultē uzņēmējus noteiktās kompetences ietvaros. Vienlaikus ne visās pašvaldībās ir uzņēmējdarbības speciālisti, kas sniegtu konsultatīvi informatīvo atbalstu uzņēmējiem un investoriem. Līdz ar to PR uzņēmējdarbības centri ir kā reģionālas pārnozaru uzņēmēju atbalsta institūcijas, kas var nodrošināt koordinētu atbalstu uzņēmējdarbības uzsākšanai un attīstībai reģionālajā līmenī. Nākotnē PR būtiska loma varētu būt reģiona uzņēmēju sadarbības veicināšanā un uzņēmējdarbības, pētniecības un izglītības, kā arī publiskā sektora sadarbības veicināšanā (klāsteru veidošanā), lai aktivizētu reģiona inovāciju sistēmu un celtu reģionā radīto produktu pievienoto vērtību.PR arī varētu piedāvāt “brokerus” – cilvēkus, kuri nodarbotos ar informācijas apkopošanu par uzņēmēju vajadzībām. Veicot šīs informācijas analīzi, PR sadarbībā ar pētniecības iestādēm varētu piedāvāt risinājumus uzņēmējiem, jo tiem nereti pietrūkst laika šādas informācijas ieguvei un apkopošanai, pat ja potenciāli sadarbība būtu abpusēji izdevīga.Zviedrijas pieredze liecina, ka reģioni var spēlēt nozīmīgu lomu „zināšanu trijstūra” aktivizēšanā reģionos[[4]](#footnote-4). Augstāk minēto darbību rezultātā būtiski uzsvērt arī PR lomu investīciju piesaistē konkrētajam reģionam. Piemēram, Lielbritānijā veiktais pētījums apliecina, ka investīciju piesaistes centralizēšana no reģionālās attīstības aģentūrām uz Lielbritānijas Tirdzniecības un investīciju organizāciju (angl. UK Trade and Investment), ir novedusi pie augstākas ārvalstu investīciju koncentrēšanās Londonā un Dienvidanglijā, mazinot investīciju ieplūšanu reģionos.[[5]](#footnote-5) Tātad investīciju piesaistes organizēšana reģionāla līmenī var palielināt iespēju, ka investori tiks piesaistīti reģionu teritorijām.Uzņēmējdarbības atbalsta centri PR ir izveidoti uz Eiropas Savienības struktūrfondu informācijas centru bāzes (turpmāk - RSIC), izmantojot jau esošo uzņēmējdarbības atbalsta institūciju tīklu reģionos un organizējot sadarbību ar AFI, LIAA, LLKC, pašvaldībām un citām institūcijām. Ņemot vērā, ka uzņēmējdarbības centri pārējos četros PR ir izveidoti nesen (2015.gada 2.ceturksnī), tiek apgūta 2013.gadā izveidotā LUC pieredze, noskaidrotas un meklētas labākās sadarbības formas ar valsts, pašvaldību un sociālajiem partneriem. Par priekšrocību RSIC izmantošanai, kā bāzei uzņēmējdarbības centru izveidei, ir uzskatāma to pieredze komunikācijā ar uzņēmējiem par finanšu avotu pieejamību uzņēmējdarbībā, kā arī uzkrātā datu bāze ar uzņēmēju kontaktiem. Tāpat par priekšrocību ir uzskatāma PR aktīvā dalība teritoriālās sadarbības programmās, kas dod iespēju piesaistīt papildus finansējumu uzņēmējdarbības atbalstam.Tādējādi būtiskākie jauninājumi salīdzinājumā ar līdz šim pastāvējušo RSIC darbību būs:1. līdz šim RSIC konsultēja uzņēmējus tikai par finanšu avotiem, turpmāk uzņēmējdarbības centri veiks līdzvērtīgas aktivitātes LUC;
2. koordinētas konsultācijas par valsts sniegtajiem administratīvajiem pakalpojumiem (sadarbībā ar Uzņēmumu reģistru, Valsts ieņēmumu dienestu, Pārtikas un veterināro dienestu u.c.), kas ietvers risinājumu meklēšanu problēmsituācijās (balstoties uz to analīzi, arī priekšlikumu sagatavošana normatīvā regulējuma pilnveidošanai);
3. atbalsta pasākumi kā dalība izstādēs, tirdzniecības misiju organizēšana u.tml. pasākumi.

Tāpat PR sadarbībā ar pašvaldībām informē par finanšu pakalpojumu pieejamību reģionos, lai iedzīvotāji varētu izmantot sev nepieciešamos finanšu pakalpojumus (piemēram, naudas izņemšana, iemaksa, norēķinu jeb maksājumu veikšanas iespējas). Reģionālās politikas pamatnostādņu plānoto aktivitāšu ietvaros tiks veikta PR un pašvaldību kapacitātes attīstīšana darbā ar uzņēmējiem. Balstoties uz LUC pieredzi, viens no efektīvākajiem pasākumiem ir tirdzniecības misijas, kuras plānots finansēt gan no pārrobežu projektu finansējuma, gan no ERAF un Norvēģijas finanšu instrumenta finansējuma avotiem. Šādas tirdzniecības misijas būtu organizējamas gan uz ārvalstu tirgiem kā kontaktu birža, gan Rīgā, popularizējot vietējo reģionu produkciju un organizējot „reģionu dienas”. Tāpat plānots turpināt vietējā un reģionālā līmeņa speciālistu apmācības un konsultatīvo atbalstu uzņēmējdarbības attīstības (t.sk. inovatīvas uzņēmējdarbības, kooperācijas attīstības, attālinātā darba sekmēšanas u.c.) jautājumos, nodrošinot ārvalstu ekspertu atbalstu un ārvalstu labās prakses apguvi.[[6]](#footnote-6) Lai diskutētu par PR lomu uzņēmējdarbības atbalstam un PR uzņēmējdarbības centru funkciju nepārklāšanos ar citu uzņēmējdarbību atbalstošo institūciju funkcijām, bet, lai nodrošinātu to savstarpējo papildinātību, 2016.gada 11.janvārī ministrija organizēja sanāksmi, kurā piedalījās PR, Ekonomikas ministrijas, LIAA, LLKC, LDDK un Latvijas Pašvaldību savienības pārstāvji. Sanāksmes dalībnieki vienojās, ka PR veiks uzņēmējdarbības atbalsta institūciju un to sniegto pakalpojumu izvērtējumu, saskaņā ar kuru nodrošinās pamatinformāciju topošajiem un esošajiem uzņēmējiem par uzņēmējdarbību atbalstošo institūciju un to sniegto pakalpojumu pieejamību reģionā (darbosies kā pirmās pieturas aģentūra). Savukārt PR pasākumi, kuri būs arī citu institūciju kompetencē, tie tiks koordinēti un PR nodrošinās to savstarpēju papildinātību, pirms tam ar attiecīgajām institūcijām noslēdzot sadarbības līgumus, tādējādi nodrošinot LIAA un PR uzņēmējdarbības centru funkciju nepārklāšanos. |
|  3. | Projekta izstrādē iesaistītās institūcijas | ministrija, PR. |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vidējie un mazie uzņēmumi, individuālie komersanti, nevalstiskās organizācijas, kā arī personas, kuras vēlas kļūt par uzņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Ietekmi uz tautsaimniecību var prognozēt, analizējot LUC divu gadu darbības rezultātus.LUC ekonomiskās ietekmes izvērtējums uz valsts budžetu veikts, pamatojoties uz LUC sniegto informāciju uz 2014.gada 31.decembri[[7]](#footnote-7): dibināti jauni 26 uzņēmumi (18 ar vienu darbinieku, 2 uzņēmumi ar diviem darbiniekiem, 2 uzņēmumi ar trīs darbiniekiem, 3 uzņēmumi ar 4 darbiniekiem, 1 uzņēmums ar 11 darbiniekiem). Līdz ar to jāsecina, kopš LUC ir uzsācis savu darbību, īstenojot dažādus atbalsta pasākumus reģionā esošajiem uzņēmējiem līdz 2014.gada 31.decembrim, radīta 51 darba vieta. Vienlaikus jāņem vērā, ka jaunu darbavietu veidošanos ir ietekmējuši virkne faktoru, tai skaitā ekonomiskās aktivitātes atgriešanās pirms krīzes līmenī. Lai aprēķinātu jaunradīto darba vietu potenciālo ieguvumu, tika veikts izmaksu/ieguvumu aprēķins, kur tika izmantoti sekojoši dati:1. LUC administratīvās izmaksas no valsts budžeta līdzekļiem ir nemainīgas 71 000 *euro*;
2. Bezdarbnieku pabalsti - vidējā izmaksātā bezdarbnieka pabalsta apmērs Latgales reģionā - 2013.gadā bija 197 EUR; (2013.gada beigās reģistrēto bezdarbnieku skaits bija 93,3 tūkst., no tiem bezdarbnieka pabalstu saņēma 34,3 tūkst. personu jeb 36,8% (2012.gadā šis rādītājs bija 24,3%).[[8]](#footnote-8)
3. Nodokļu un nodevu ieņēmumi no strādājošo mēneša vidējās darba samaksas Latgales reģionā (2014.gadā) – 272,4 *euro[[9]](#footnote-9).*

Aprēķins balstīts uz LUC sniegtajiem datiem: 2013.gadā tika radītas 23 jaunas darba vietas, 2014.gadā - 28 darba vietas. Tādējādi tiek pieņemts, ka katrā nākamajā gadā tiks radīts par 5 jaunām darba vietām vairāk nekā iepriekšējā gadā, attiecīgi 2015.gadā - 33; 2016.gadā - 38; 2017.gadā – 43 un 2018.gada - 48 darba vietas. Izanalizējot ekonomisko ietekmi uz valsts budžetu, tiek secināts, ka kopš LUC ir uzsācis darbību - Latgales reģionā ir samazinājies bezdarba līmenis un tiek prognozēts samazinājums arī turpmāk, kā arī tiek radīti jauni ieņēmumi valsts budžetā .Ekonomiskā ietekme tika aprēķināta par 2014.gadu gadu un prognozes veiktas līdz 2018.gadam:

|  |  |  |
| --- | --- | --- |
| Gads | Formulas aprēķins (Ietaupītais bezdarbnieku pabalsts+ papildu nodokļu ieņēmumi)-LUC administratīvās izmaksas | Ekonomiskā ietekme |
| 2013 |  (20 009 + 72 202) – 71 000(23\*12\*197\*0,368+23\*12\*261,6) -71 000 | **21 211** |
| 2014  |  (24 359 + 91 540) – 71 000(28\*12\*197\*0,368+28\*12\*272,4) -71 000 | **44 899** |
| 2015 (Provizoriski) |  (28 708 + 106 330) – 71 000(33\*12\*197\*0,368+33\*12\*268,5) -71 000 | **64 038** |
| 2016 (Provizoriski) |  (33 058 + 120 653) – 71 000(38\*12\*197\*0,368+38\*12\*264,6) -71 000 | **82 711** |
| 2017 (Provizoriski) |  (37 408 + 136 528) – 71 000(43\*12\*197\*0,368+43\*12\*264,6) -71 000 | **102 936** |
| 2018 (Provizoriski) |  (41 758 + 152 404) – 71 000(48\*12\*197\*0,368+48\*12\*264,6) -71 000 | **123 162** |

Kopējā ekonomiskā ietekme uz budžetu par periodu 2013.-2018.gadu būs **438 958** euro - starpība, kas rodas no nodokļu ieņēmumiem un bezdarbnieku pabalstiem atņemot LUC administratīvās izmaksas:

|  |
| --- |
|  |

LUC darbojas kā uzņēmējdarbības vides uzlabošanas instruments, kas veicina ekonomisko aktivitāti reģionā, kas ilgtermiņā sekmēs vietējo iedzīvotāju nodarbinātību, sociālās spriedzes mazināšanu, reģiona konkurētspējas paaugstināšanu, tādejādi saglabājot teritoriju dzīvotspēju kopumā.Ietekme uz administratīvo slogu netiek prognozēta. |
| 3. | Administratīvo izmaksu monetārs novērtējums | Administratīvās izmaksas tiek plānotas esošā finansējuma ietvaros. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 286 100  | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 286 100 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 286 100 | 0 | 0 | 0 | 0 |
| 2.1. valsts pamatbudžets | 286 100 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  | 0 | 0 | 0 | 0 |
| 3.1. valsts pamatbudžets |  | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  PR uzņēmējdarbības atbalsta centri sākotnēji ir izveidoti, un to darbības uzsākšana nodrošināta no PR piešķirtā valsts budžeta finansējuma 31.00.00 programmā „Atbalsts plānošanas reģioniem”:

|  |  |  |  |  |
| --- | --- | --- | --- | --- |
| **Valsts** **budžeta finansējums (EUR) PR uzņēmējdarbības veicināšanai[[10]](#footnote-10)**  | **2015.gada** | **2016.gada**  | **2017.gada projekts** | **turpmāk, gadā** |
| **222 316** | **264 711** | **264 711** | **264 711** |
|  |  |  |  |
| **Latgales PR** | 101 992 | 144 387 | 144 387 | 144 387 |
| **Vidzemes PR** | 30 960 | 30 960 | 30 960 | 30 960 |
| **Kurzemes PR** | 27 627 | 27 627 | 27 627 | 27 627 |
| **Zemgales PR** | 30 449 | 30 449 | 30 449 | 30 449 |
| **Rīgas PR** | 31 288 | 31 288 | 31 288 | 31 288 |

Vienlaicīgi jāatzīmē, ka tika rasts risinājums, sākot ar 2015.gadu novirzīt nelielu papildu finansējumu uzņēmējdarbības veicināšanas pasākumiem Kurzemes PR, Rīgas PR, Vidzemes PR un Zemgales PR no piešķirtā ministrijai jaunā politikas iniciatīvā 2015.-2017.gadam pasākumā “Publisko pakalpojumu pieejamības nodrošināšana saskaņā ar vienas pieturas aģentūras principu” finansējuma, kas plānots ministrijas budžeta programmā 30.00.00 “Pašvaldību attīstības nacionālie atbalsta instrumenti” sekojošā apjomā: 2015.gadā 39 261 *euro,* 2016.gadā 21 389 *euro,* 2017.gadā un turpmākajos gados 18 606 *euro* apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | PR uzņēmējdarbības centri ir izveidoti un šobrīd darbojas piešķirtā valsts budžeta finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par Likumprojektu un tā anotāciju tika publicēts ministrijas tīmekļa vietnē [www.varam.gov.lv](http://www.varam.gov.lv) sadaļā „Sabiedrības līdzdalība”.  |
| 2. | Sabiedrības līdzdalība projekta izstrādē | Likumprojekts un tā anotācija 2015.gada 20.novembrī publicēts ministrijas tīmekļa vietnē [www.varam.gov.lv](http://www.varam.gov.lv), aicinot ieinteresētajām personām izteikt viedokli un sniegt priekšlikumus. 2015.gada 17.novembrī notika diskusija ar PR un Ekonomikas ministriju jautājumā par portāla latvija.lv uzņēmējdarbības sadaļas pilnveidi. 2016.gada 12.janvārī ministrija un PR pārstāvji piedalījās Latvijas pašvaldību savienības Reģionālās attīstības komitejas sēdē un informēja par grozījumu būtību un pamatojumu Reģionālās attīstības likumā, kā arī sniedza informāciju par reģionu uzņēmējdarbības centru paveikto un turpmāko darbību.  |
| 3. | Sabiedrības līdzdalības rezultāti | Saņemtie priekšlikumi pēc izvērtēšanas tiks iestrādāti likumprojektā vai arī tiks sniegts pamatojums, kāpēc sabiedrības priekšlikumi nav iekļaujami likumprojektā. |
| 4. | Cita informācija | 2015.gada 19.jūnija starpinstitūciju sanāksmē tika panākta vienošanās ar visām institūcijām[[11]](#footnote-11), kuras bija sniegušas atzinumu par informatīvā ziņojuma „Par plānošanas reģionu darbības pilnveidošanu” un attiecīgā protokollēmuma projektu, kas paredzēja veikt grozījumus Reģionālās attīstības likumā, papildinot PR kompetenci ar uzņēmējdarbības veicināšanas funkciju reģionā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru.Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās.Likumprojekta izpilde neietekmēs institūcijai pieejamos cilvēkresursus. |
| 3. | Cita informācija | Nav. |

Iesniedzējs:

vides aizsardzības un

reģionālās attīstības ministrs K.Gerhards

 Vīzē:

valsts sekretāra p.i.

valsts sekretāra vietniece E.Turka

21.01.2016 12:20

2856

V.Jurca 67026918

veronika.jurca@varam.gov.lv

1. Reģionālās politikas pamatnostādnes 2013.-2019.gadam 1.pielikums [↑](#footnote-ref-1)
2. PR iesaistīti 29 uzdevumu izpildē [↑](#footnote-ref-2)
3. izveidota kā holdinga sabiedrība, apvienojot valsts akciju sabiedrību „Latvijas Hipotēku un zemes banka” (kopš 2014.gada 1.janvāra valsts akciju sabiedrība „Attīstības finanšu institūcija „Altum””, sabiedrību ar ierobežotu atbildību „Latvijas Garantiju aģentūra”, valsts akciju sabiedrību „Lauku attīstības fonds” ; [↑](#footnote-ref-3)
4. Rakar F. & Tallberg P. Ed. Developing reģions for Regional development – Towards a new Swedish model (2014). Reglab, Sweden. [↑](#footnote-ref-4)
5. Fisher B. The future of foregn direct investment in England (2011), Regions: Quarterly magazine of the Regional Studies Association No. 284 [↑](#footnote-ref-5)
6. Reģionālās politikas pamatnostādnes 2013.-2019.gadam no 52. -57 lpp., [↑](#footnote-ref-6)
7. LUC ekonomiskās ietekmes izvērtējums uz valsts budžetu atspoguļots informatīvajā ziņojumā "Par plānošanas reģionu darbības pilnveidošanu” (apstiprināts Ministru kabinetā 2015.gada 4.augustā, protokollēmums Nr.37, 42.§) [↑](#footnote-ref-7)
8. VSAA Pārskats par darbību 2013.gadā, http://www.vsaa.lv/media/uploads/UserFiles/budzetiem/vsaa/vsaa\_publiskais\_parskats\_2014.pdf [↑](#footnote-ref-8)
9. Nodokļu un nodevu ieņēmumi - ieņēmumi no strādājošo mēneša vidējās darba samaksas Latgales reģionā par valsts sociālās apdrošināšanas obligātajām iemaksām, iedzīvotāju ienākuma nodokli un uzņēmējdarbības riska valsts nodevu. Aprēķins veikts izmantojot 2014.gada strādājošo mēneša vidējo darba samaksu Latgales reģionā (522 *euro*); darba devēja VSAOI likmi (23,59%); darba ņēmēja VSAOI likmi (10,50%) un riska nodevas apmēru (0,36). [↑](#footnote-ref-9)
10. 2015.gadā t.sk.ES struktūrfondu informācijas centra darbības nodrošināšanas pabeigšana [↑](#footnote-ref-10)
11. Atzinumus bija sniegušas sekojošas institūcijas: Tieslietu ministrija, Finanšu ministrija, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Valsts kanceleja, Pārresoru koordinācijas centrs, Valsts kontrole, Latvijas Pašvaldību savienība, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. [↑](#footnote-ref-11)